***OŠ DON MIHOVILA PAVLINOVIĆA***

***METKOVIĆ***

***NASTAVA NA DALJINU***

*za učenike 1.-8. razreda*

*UPUTE I PRAVILA ZA SUDJELOVANJE U NASTAVI NA DALJINU*

*Iako se učionica seli u virtualni prostor, pravila ponašanja su gotovo jednaka onima koja vrijede za nastavu u učionicama. Ipak, da bismo učenicima olakšali sudjelovanje, podsjećamo na važna pravila kojih se treba pridržavati.*

*ORGANIZACIJA PROSTORA I UVJETA ZA PRAĆENJE NASTAVE*

*- Nastava na daljinu organizira se u realnom vremenu prema važećem rasporedu*

*- Učitelji nastavu organiziraju preko Teams platforme - učenici, nakon prijave, sudjeluju s uključenim kamerama i isključenim mikrofonima – zvuk uključuju prema potrebi, kada se uključuju u raspravu, odgovaraju ili postavljaju pitanja. Ako ih imaju, učenici mogu koristiti slušalice kako ne bi ometali ostale ukućane*

*- Važno je na vrijeme osigurati potrebnu tehniku – tablet, računalo (provjeriti radi li*

*sve što treba). - Predviđeno je da učenici kod kuće za nastavu na daljinu koriste školski tablet s karticom ( oni koji su zaduženi tabletom ). Učenici su dužni čuvati tablet od oštećivanja..*

*Roditelji žurno trebaju poslati informaciju ima li njihovo dijete kakve tehničke probleme vezane za korištenje školskog tableta.*

*Svi oni roditelji čija djeca nemaju adekvatnu tehnološku podršku kod kuće što se tiče uređaja ( učenici od 1. do 4. razreda ) trebaju se javiti razrednom učitelju i škola će nastojati osigurati potreban uređaj.*

*- Za svaki sat učenici trebaju imati pripremljene radne materijale, udžbenike, radne bilježnice, bilježnice i ostali pribor.*

*KOMUNIKACIJA*

*Za komunikaciju u virtualnoj učionici vrijede slična pravila kao i u fizičkoj učionici.*

*Nastava na daljinu obvezna je za sve učenike. Učenici su obvezni sudjelovati u virtualnim učionicama i izvršavati postavljene zadatke. Pritom se očekuje odgovornost, disciplina i aktivnost učenika. Važno je naglasiti da se učenici tijekom održavanja nastave na daljinu moraju pridržavati pravila lijepog ponašanja u virtualnoj učionici i zajedničkom radu, a u slučaju neprimjerenog ponašanja učenik može snositi posljedice u skladu s Pravilnikom o pedagoškim mjerama. O svakom obliku neprihvatljivog ponašanja razrednik će obavijestiti stručnu službu i roditelje.*

*- Komunikacija učitelja i učenika odvijat će se u Teams kanalima predmeta.*

*Međusobna komunikacija mora biti profesionalna i uljudna.*

*- Komunikacija učitelja i roditelja odvijat će se putem dogovorenih kanala-načina komunikacije uz napomenu da treba paziti na vrijeme, mjesto i način komunikacije.*

*SUDJELOVANJE*

*- Učenici se trebaju redovito javljati u Teams kanal predmeta prema rasporedu. Ukoliko se učenik formalno prijavi na nastavu u kanal predmeta, ali ne sudjeluje niti nakon poziva učitelja, učitelj je dužan isto zabilježiti u e-Dnevnik u rubriku „napomene“.*

*- Učenici će, ovisno o rasporedu sati i nastavnim predmetima, dobivati zadaće i aktivnosti koje moraju samostalno obaviti. Rok za predaju zadaće ili slanje povratne informacije odredit će učitelj pojedinog nastavnog predmeta i javno ga objaviti u kanalu predmeta. Nakon redovnog nastavnog dana učenici trebaju procijeniti i organizirati ostatak vremena za učenje i domaće zadaće, ali jednako tako i vrijeme za odmor.*

*- Ako među učenicima ima onih koji se slabije služe različitim alatima u nastavi na daljinu, bit će im osigurana pomoć i potpora (predmetnog učitelja, razrednika, stručne službe) koja se u što većoj mjeri treba ostvarivati komunikacijom uživo – telefonski, video pozivom.*

*SVE MOGUĆE PROBLEME TREBA ODMAH RJEŠAVATI DIREKTNO S*

*UČENICIMA, RAZREDNICIMA, STRUČNOM SLUŽBOM, RODITELJIMA*

*EVIDENCIJA U e-Dnevniku*

*U e-Dnevnik upisuju se bilješke o praćenju učenika sukladno ishodima i elementima vrednovanja koji su propisani kurikulumom pojedinog nastavnog predmeta. Naglasak je na kvalitetnoj povratnoj informaciji učeniku (i roditelju) o tome kako da unaprijedi svoje učenje.*

*Ako učenik ne sudjeluje u zadanim aktivnostima, učitelji su dužni o tome obavijestiti razrednika i upisati izostanak učenika u e-Dnevnik, a roditelji su dužni isti opravdati.*

*Ako učenik iz opravdanih razloga nije u mogućnosti pratiti nastavu na daljinu, roditelj je dužan o tome obavijestiti razrednika koji će to evidentirati i opravdati.*

*Izostanci s nastave na daljinu opravdaju se sukladno odredbama Statuta Škole:*

*- najkasnije drugi dan od povratka učenika u virtualnu učionicu (dostavljena liječnička potvrda ili potvrda nadležne institucije, ustanove ili druge nadležne fizičke ili pravne osobe*

*- o razlogu izostanka roditelj odnosno skrbnik obvezan je izvijestiti razrednika najkasnije drugi dan nakon izostanka.*

*- opravdanim izostankom s nastave smatra se i izostanak za koji je roditelj odnosno skrbnik pravodobno podnio zahtjev za odobrenje izostanka.*

*Svjesni smo da praćenje nastave na daljinu nije jednako lako svim učenicima i da se neki teže snalaze u digitalnom okruženju. Svi se učenici, ako to žele, mogu obratiti svojim učiteljima, razrednicima ili članovima stručne službe škole od kojih su i do sada dobivali podršku i pomoć, ako su ju trebali i tražili. Očekujemo da će se i učenici međusobno pomagati, makar virtualno, biti solidarni i korektni jedni prema drugima .Sigurni smo da ćemo kao i uvijek do sada imati i podršku i pomoć roditelja koji su i do sada ulagali velik trud da ove stresne situacije ne ostave veće posljedice po djecu.*

*Želimo vam svima dobro zdravlje, uspješan rad i povratak u školu. Čuvajte sebe i druge!*

 *Ravnateljica:*

Žana Dodig, prof.